**Hakuasettelu liiton hallitukseen 2023-24**

**Jakelu: Suomen lastenkulttuurikeskusten liiton varsinaiset jäsenet
Distribution: Ordinarie medlemmar av Förbundet för barnkulturcenter i Finland**

Suomen lastenkulttuurikeskusten liiton **syyskokouksessa 2.11.2022 klo 9-10.30** valitaan jäsenet liiton hallitukseen erovuorossa olevien tilalle seuraavalle kaksivuotiskaudelle. Erovuorossa on viisi hallituksen jäsentä.

Liiton sääntömuutoksen johdosta muutkin kuin liiton varsinaisten jäsenten henkilöstö voi asettua ehdokkaaksi hallitukseen.

Liiton hallitus toivoo, että **hallituspaikasta** kiinnostuneet ilmoittavat kiinnostuksestaan tai ehdottamansa henkilön etukäteen seuraavalla tavalla:

- varmistavat, että ehdotettu henkilö on kiinnostunut ja suostuvainen liiton hallituksen jäseneksi

- valmistelevat itsestään tai ehdottamastaan henkilöstä esittelytekstin (max. 500 merkkiä)
- valitsevat ehdokkaasta kuvan (jpg- tai png-muodossa)
- ja **lähettävät nämä viimeistään 23.10.2022 osoitteeseen****info@lastenkulttuuri.fi**

Kokouksessa on myös mahdollista asettua ehdolle tai ehdottaa henkilöä (jolloin suostumus ehdokkuuteen on kuitenkin oltava olemassa).

Toivomme jäsenistöä ja lastenkulttuurin moninaisuutta (sukupuoli-, kieli-, kulttuuri- ym. tausta) hyvin edustavia hakijoita eri puolilta Suomea.

Esittelyistä tehdään esittelymateriaali, joka lähetetään jäsenille **25.10.2022.**

Tämän lisäksi ehdokkaat esittelevät itsensä kokouksessa, ja **jokaisella on käytettävissään max. kaksi minuuttia aikaa**.

Jos tarvitset lisäinfoa hallituksen tehtävistä, niin ota yhteyttä puheenjohtaja Tiina Susiluotoon, tiina.susiluoto@hel.fi, p. 050 3762170.